《送侍讲学士邓善之辞官还钱塘 其八》
元代·卢亘

游云苍鳞穹，阊阖不可叫。徒令虎豹关，日月近辉耀。

濛濛八表尘，隐隐万汇窍。泯然一归途，伊谁执其要。

栖栖圣者徒，礼乐怀幼眇。闭门忍朝饥，风雨深蓬蓼。

今年江海去，光景短萤爝。禾黍满故墟，闾巷馀返照。

挥弦送飞鸿，古今入长啸。

作者简介：汲郡人，字彦威。幼颖悟，博览群书。为文雄逸，尤工于诗。以拟著《滕王阁记》，受知于姚燧，荐为国史院编修。后以待制卒。有《彦威集》。